Diari Oficial de la Generalitat Valenciana


Sumari del DOGV 7323, del 23-07-2014 (2014/6636)

Informació pública de la incoació del procediment tendent a deixar sense efecte l'aprovació i adjudicació de PAI.
-----------------------------------------------------------------------------------------------------------------

### Dades del document

Número de DOGV
:   7323

Data del DOGV
:   23-07-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/6636


Data del document
:   23-06-2014

Organisme emissor
:   Ajuntament de Silla

Tipus de document
:   Anunci

Descriptors 

:   * Silla
    * pla d'urbanisme
    * administració local

Informació pública de la incoació del procediment tendent a deixar sense efecte l'aprovació i adjudicació de PAI. [2014/6636]  
En relació al programa d'actuació integrada de la unitat d'execució de Molí de Forés, d'aquest municipi, s'ha aprovat per Acord del Ple de data 27 de maig de 2014, sotmetre a informació pública la incoació del procediment tendent a deixar sense efecte l'aprovació i adjudicació de PAI.  
Seguidament es transcriu, íntegrament, l'Acord adoptat pel Ple de l'Ajuntament, en la sessió del 27 de maig de 2014:  
«3.5. PAI Molí de Forés: incoació procediment per a deixar sense efectes l'aprovació i adjudicació del PAI  
Es dona compte del contingut i de la motivació de la proposta.  
S'inicia seguidament un debat amb un torn d'intervencions, al llarg del qual regidors dels diferents grups polítics municipals expliquen i motiven el seu posicionament i el sentit de la seua votació.  
En la pàgina web   
Antecedents  
1. El Ple de l'Ajuntament de Silla, en sessió celebrada el 27 de gener de 2004, va aprovar, condicionadament, la programació dels terrenys, el projecte d'urbanització, la selecció de l'alternativa tècnica i la selecció de la proposició jurídica administrativa del sector SUZI-4 Molí Forés del Pla General de Silla, així com també l'adjudicació de la condició d'agent urbanitzador del referit SUZI, a favor a l'AIU Molí Forès - sector 4, amb CIF W62513057.  
A l'acord pres, l'eficàcia de l'aprovació definitiva del PAI i del projecte d'urbanització, així com la de la proposició juridicoeconòmica i consegüentment, la de l'adjudicació de l'agent urbanitzador, es supeditada, de forma expressa, a la introducció als documents i projecte tècnics presentats de les modificacions assenyalades en l'acord; així com també a l'aportació dels informes favorables de diferents organismes sectorials.  
2. Han transcorregut més de 10 anys des de l'aprovació de l'anterior acord sense que les condicions a les que estava supeditat s'hagen complit. 5. No consta la constitució de cap garantia per part de l'AIU Molí Forés.  
3. La Junta de Govern Local, amb data 28 de març de 2014, va acordar donar un tràmit d'audiència previ a l'AIU, perquè al·legara i/o presentara la documentació i les justificacions que estimara adients.   
  
Transcorregut el termini fixat no s'ha rebut cap documentació i/o al·legació.  
4. Els serveis municipals han emés informes.  
Fonaments  
1. Resulta aplicable la normativa següent:  
- Llei 7/1985, de Bases del Règim Local (LBRL).  
- Llei 8/2010, de la Generalitat, de Règim Local de la CV (LRLCV).  
  
- Llei 30/1992, de Règim Jurídic de les Administracions Públiques i del Procediment Administratiu Comú (LRJPAC).  
- Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
- Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.  
  
- Llei 16/2005, de 30 de desembre, de legislació Urbanística Valenciana (LUV).  
- Decret 67/2006, de 19 de maig, del Consell, pel qual s'estableix el Reglament d'Ordenació i Gestió Territorial i Urbanística Valenciana (ROGTU).  
2. Resulta d'especial rellevància pel que fa a l'objecte d'aquest assumpte l'article 57.2 de la LRJPAC estableix que l'eficàcia dels actes administratius queden demorats quan així ho exigisca el contingut de l'acte o aquesta quede supeditada a la seua notificació, publicació o aprovació superior.  
3. L'eficàcia de l'Acord plenari de 27 de gener de 2004 quedava supeditada al compliment d'uns requeriments municipals i a l'aportació d'informes favorables dels organismes sectorials.  
4. Transcorreguts més de 10 anys, els requeriments municipals i legals no s'han complit.  
5. S'estima adient incoar procediment tendent a tindre per no adoptat l'acord plenari d'aprovació definitiva i adjudicació de la condició d'agent urbanitzador del SUZI-4 Molí Forés, de 27 de gener de 2004. Es formula al respecte la següent proposta d'acord:  
«Primer. Declarar incomplertes les condicions a les que estava supeditat l'acord del Ple de l'Ajuntament de Silla, de data 27 de gener de 2004, pel qual es va aprovar la programació dels terrenys, el projecte d'urbanització, la selecció de l'alternativa tècnica i la selecció de la proposició juridicoadministrativa del sector SUZI-4 Molí Forés del Pla General de Silla, així com també l'adjudicació de la condició d'agent urbanitzador del referit SUZI, a favor a l'AIU Molí Forès - sector 4, amb CIF S73777348.  
Conseqüentment, el referit acord plenari queda sense efectes i decaigut de cap eficàcia.»  
7. Els interessats tenen dret a al·legar abans de resoldre del procediment administratiu.  
8. Correspon resoldre a la Junta de Govern Local.  
El Ple de l'Ajuntament, per unanimitat, acorda:  
Primer. Incoar procediment tendent a deixar sense efecte l'acord de Ple de l'Ajuntament de Silla, de data 27 de gener de 2004, sobre aprovació, condicionada, de la programació dels terrenys, el projecte d'urbanització, la selecció de l'alternativa tècnica i la selecció de la proposició juridicoadministrativa del sector SUZI-4 Molí Forés del Pla General de Silla, així com també de l'adjudicació de la condició d'agent urbanitzador del referit SUZI, a favor a l'AIU Molí Forès - sector 4, amb CIF K42627880, en haver-se incomplert les condicions a les que, de forma expressa, va quedar supeditat l'acord.  
Segon. Sotmetre a informació pública l'anterior acord i obrir un període d'audiència pel termini d'un mes, comptador, perquè les persones interessades puguen al·legar i/o presentar la documentació i les justificacions que estimen adients.  
Si no es presenta cap al·legació que desvirtue la correcció de la proposta d'acord formulada en el punt 6 dels fonaments d'aquest acord, es passarà seguidament a resoldre definitivament en eixe sentit.  
  
Tercer. Traslladar aquest acord als interessats.»  
Contra aquest acte, que és de tràmit, no és procedent interposar cap recurs, sense perjudici que pugueu exercitar el que estimeu procedent.  
La qual cosa us trasllade perquè en prengueu coneixement i tinga els efectes oportuns.  
  
Silla, 23 de juny de 2014.- L'alcalde: Serafín Simeón Peris.